यहोवाका जनहरू उहाँको विषयमा र उहाँको लागि गीत गाएर आफ्नो भक्‍ति प्रकट गर्न चाहन्छन्‌। उदाहरणको लागि, यहोवाले इस्राएलीहरूलाई लाल समुद्रमा मिश्रीहरूको हातबाट बचाउनुहुँदा तिनीहरूले मनैदेखि गीत गाएर उहाँलाई धन्यवाद दिए र उहाँको प्रशंसा गरे। (प्रस्थ. १५:१-२१) पछि गीत गाउनु मन्दिरमा चढाइने यहोवाको उपासनाको अभिन्‍न भाग भयो। (१ इति. २३:४, ५; २५:७) प्रथम शताब्दीमा पनि येशू र उहाँका चेलाहरूले गीत गाएर यहोवाको प्रशंसा गरे।—मत्ती २६:३०; एफि. ५:१९.
